 Guddoomiyaha maxkamadda sare, Garyaqaan Aadan Xaaji Cali Axmed, ayaa ugu horrayn madaxweynaha siiyey warbixin la xidhiidha heerarkii kala duwanaa ee ay maxkamadda sare iyo waaxaha kala duwan ee garsoorka qaranku soo mareen, isaga oo si ballaadhan u ammaanay safiirka waddanka Ingiriiska u qaabilsan dalalka Somaliland iyo Soomaaliya, Ambassador David Concar oo madasha gob-joog ku ahaa, isla markaana ay dawladdiisu qayb libaax ka qaadatay dhismaha xarumaha cusub ee maxkamadda sare loo hirgeliyey iyo tababarro kala duwan oo shaqaalaha loo qabtay. 